Torstein Torsteinson

Torstein Louis Torsteinson  (1876–1966) var en norsk kunstmaler. Han kan beskrives som en nyimpresjonist.

Torsteinson begynte sin kunstutdanning på Knut Bergsliens malerskole 1896–1897, før han dro til København og var elev hos Kristian Zahrtmann 1898–1899. Våren 1899 reiste han til Paris og var elev av James Whistler en kort periode. Inspirasjonen fra Wistler er blant annet synlig i Torsteinsons portrett frå 1899 av Anders Svarstad.

I årene fra 1908 til 1925 bodde og arbeidet han i Frankrike. Påvirkning fra Paul Cézanne, Henri Matisse, André Derain og André Lhote kan sees i forenklede landskaper som Alléen (1919), og i interiører og stilleben. Nasjonalmuseet eier fra denne tiden tre stilleben og to landskaper samt det koloristisk rike Interiør (1918).  I ungdommen var han inspirert avEdvard Munchs stil og teknikk, blant annet i maleriet Dobbeltakt (1906).

Han forlot Paris i 1925 og slo seg ned i Asker. Han var styremedlem i Bildende Kunstneres Styre 1928-30 og medlem av Den faste Jury i 1928. Han drev en egen malerskole sammen med Søren Onsager i Oslo 1926-29. Fra 1939 hadde han Statens kunstnerlønn.

Referanser 

Norske malere